Legoro le le lebišwa go batšwantle bao ba lego ka tlase ga mengwaga ye 21 gomme e lego bana ba moagi wa Afrika Borwa goba modudi wa go ya go ile. Tumelelo ya bodulo bja go ya go ile e fiwa ka tlase ga mabaka a gore e tla fetšišwa ka morago ga mengwaga ye mebedi go tloga ka letšatšikgwedi la matswalo a gago a 21, ka ntle le ge kgopelo ya kgonthišišo ya maemo a bodulo bja gago e dirilwe.
Dikgopelo di ka dirwa kantorong efe goba efe ya Merero ya Selegae goba kantorong ya botseta goba mišeneng wa Afrika Borwa ge eba o dira kgopelo ka ntle ga naga.
Tlatša diforomo tša kgopelo tša BI-947 le BI-29.
Batswadi ba hlokega gore ba romele bohlatse bja boagi bja bona goba maemo a bona a bodulo bja go ya go ile ka Afrika Borwa ka dipukwana tša bona tša boitsebiso goba ditumelelo tša bodulo bja go ya go ile.
Gore o hlatsele botswadi, romela setifikeiti sa ngwana sa matswalo.
Batswadi ba swanetše ba romele boikano bja thekgo ya matlotlo.
Ga go nako yeo e laeditšwego yeo e beetšwego tirelo ye.